stanford-oval/wikipedia huggingface dataset:
Jaakko Parkkali

| Jaakko Parkkali |
| --- | --- |
 Parkkali Hennan rautatieaseman avajaisissa joulukuussa 2017.
Henkilötiedot
Syntynyt: 25. tammikuuta 1996 (ikä 29) Lahti, Suomi
Kansalaisuus:  Suomi
Ammatti:  merkonomi, tubettaja
Vanhemmat:  Satu Parkkali
Muut tiedot
Lempinimet:  Jake, Jake Lahest
Aktiivisena:  2015–
Koulutus: liiketalouden perustutkinto
Tyyli:  lifestyle
Jaakko Juhani Parkkali (s. 25. tammikuuta 1996 Lahti) on suomalainen tubettaja. Hän tuli alkujaan tunnetuksi Arttu Lindemanin kaverina tämän videoissa. Parkkali itse aloitti Youtube-aktiivisuutensa heinäkuussa 2015 ja saavutti suuren suosion melko lyhyessä ajassa. Hän tekee lifestyle-aiheisia videoita.
Parkkali valittiin Suomen tähtilupaukseksi ja yleisön suosikiksi vuoden 2016 Tubecon Awardseissa. Vuoden 2016 Blog Awards -tapahtumassa hän voitti yleisön suosikki sekä Youtuben vuoden tulokas -palkinnot. Hän osallistui myös Temptation Island Suomi -tosi-tv-sarjan toiseen tuotantokauteen sinkkuna. Hän lähti kuudentena ohjelmasta. Parkkali on mukana Arttu Lindemanin kiertueilla ja muutenkin osana Lindemanin musiikkiuraa. Lisäksi hän on yksi Splay Suomen tubettajista.
Parkkali valmistui vuonna 2016 merkonomiksi Kiipulan ammattiopistosta.
Parkkali oli mukana Maalla, merellä ja lautasella -ohjelmassa vastakilpailijanaan Arttu Lindeman.
TV-ohjelmat

| Ohjelma | Vuosi |
| --- | --- |
Temptation Island: 2016
Posse: 2016–2020
Punk’d Suomi: 2017
Grillit huurussa: 2017
Kaikki vastaan 1: 2017–2018
Fort Boyard Suomi: 2018
Suomen huutokauppakeisari: 2018
Supisuomalaiset: 2018
Kymppitonni: 2018
Neljän tähden illallinen: 2019
Telia Esports Series: 2019
Farmi Suomi: 2020
Maalla, merellä ja lautasella: 2020
Laulu rakkaudelle: 2021
Melkein Mensa: 2021
Tuurin kyläkauppias ja kesäapulaiset: 2021
Olen Julkkis... Päästäkää Minut Pois!: 2022
Suorinta reittiä: 2022
Ota rahat ja juokse: 2023
Masked Singer Suomi: 2023
Lisäksi Parkkali on näytellyt pieniä televisio- ja elokuvarooleja muun muassa Perhereissussa ja draamasarja HasBeenissa sekä vieraillut useissa keskusteluohjelmissa.
YouTube-ura

Jaakko Parkkali liittyi YouTubeen 26. kesäkuuta 2015. Joulukuussa 2024 hänellä oli yli 272 000 tilaajaa ja hänen videoillaan yli 95 miljoonaa katselukertaa.
Aiheesta muualla

Jaakko Parkkalin kanava Youtubessa
Jeesuksen kadonnut hauta

| Jeesuksen kadonnut hauta> The Lost Tomb of Jesus |
| --- | --- |
Ohjaaja:  Simcha Jacobovici
Käsikirjoittaja:  Simcha Jacobovici
Tuottaja:  Felix Golubev Ric Esther Bienstock
Valmistustiedot
Valmistusmaa:  Yhdysvallat ja Kanada
Levittäjä:  E1 Entertainment U.S. Netflix
Ensi-ilta:  4. maaliskuuta 2007
Kesto:  102 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Jeesuksen kadonnut hauta (alkuperäisnimeltään "The Lost Tomb of Jesus") on Simcha Jacoboviciin ohjaama televisiodokumentti, joka esitettiin Discovery-kanavalla 4. maaliskuuta 2007. Yksi tuottajista oli James Cameron. Dokumentti käsittelee noin 2000 vuotta vanhaa Jerusalemin läheltä Talpiotista löydettyä hautaa. Dokumentin tuottajat väittävät, että kyseessä olisi Jeesuksen "perhehauta", ja että haudasta löydetyissä luuarkuissa olisivat Jeesuksen ja hänen perheensä jäsenten nimet. Dokumentti on julkaistu yhdessä The Jesus Family Tomb -nimisen samaa aihetta käsittelevän kirjan kanssa.
Monet arkeologian ja eksegetiikan asiantuntijat ovat torjuneet dokumentin esittämät väitteet.
Heidän mukaansa nimet olivat tuohon aikaan hyvin yleisiä ja tuolla alueella on useita hautoja, joista löytyy samoja nimiä. Myös luuarkuissa olevien osittain epäselvien nimien tulkinnasta on erilaisia mielipiteitä.
Suomessa dokumentti esitettiin Nelosella 5. huhtikuuta 2007.
Talpiotin hauta

Dokumentti käsittelee Jerusalemin läheltä vuonna 1980 tehtyä hautalöytöä, jonka tutkimusta johti alun perin Amos Kloner. IAA:n (International Association of Actuaries) raportin mukaan hautaan olisi haudattu ainakin 35 henkeä, luultavimmin useasta sukupolvesta. Haudan sisältä löydettiin kolme pääkalloa ja kymmenen luuarkkua, joista yksi on kateissa, sekä luita. Luuarkuista kuuteen oli kirjoitettu nimiä.
Dokumentin teoriat hautalöytöön liittyen

Dokumentin tekijät väittävät, että luuarkuista löytyvät muun muassa seuraavat nimet:
Yeshua bar Yehosef (arameaksi: "Jeesus Joosefin poika")
Maria (latinankielinen muoto heprealaisesta nimestä "Miriam", kirjoitettu aramealaisella kirjoituksella)
Yose (diminutiivi nimestä Joosef, joka mainitaan Markuksen evankeliumissa yhtenä Jeesuksen veljistä)
Yehuda bar Yeshua (arameaksi: "Judah [tai Juudas] Jeesuksen poika")
Mariamene e Mara (kreikaksi) – Dokumentin tekijät väittävät, että Mariamene e Mara tarkoittaa "Maria, tunnettu mestarina" (Mara = arameaa: "mestari"). Harvardin yliopiston uskonnonhistorian professorin Francois Bovon on ehdottanut, että Mariamene tai Mariamne olisi ollut Magdalan Marian oikea nimi".
Matya (hepreaksi: "Matteus") – häntä ei ole väitetty evankelista Matteukseksi, vaan "mahdollisesti jonkun nimettömään luuarkkuun haudatun naisen aviomieheksi". Dokumentin tekijöiden mukaan Jeesuksen äidillä Marialla oli useita sukulaisia, joiden nimi oli Matteus.
Dokumentin keskeisiä väitteitä ovat, että:
yhdessä arkussa todella lukee "Jeesus", ei "Hanun", mikä on toinen ehdotus (katso alempaa),
yhdestä luuarkusta löydetty "Maria" oli toisesta löydetyn "Jeesuksen" äiti,
"Mariamene" oli tämän "Jeesuksen" puoliso,
"Jose" oli tämän "Jeesuksen" veli.
Dokumentin teoriat hautalöytöön liittyen > Epigrafiset todisteet

Neljä tunnettua epigrafia on tutkinut luuarkkujen kirjoituksia dokumenttia varten. Haudan luuarkkujen tekstejä ovat tulkinneet ja vahvistaneet mm. arkeologian professori Amos Kloner, professori Tal Ilan, tehnyt teoksen Lexicon of Jewish Names in Late Antiquity, emeritusprofessori Frank Moore Cross ja L.Y. Rahmani, tehnyt katalogiteoksen A Catalogue of Jewish Ossuaries in the Collection of the State of Israel, joka julkaistiin vuonna 1994, ja jossa kyseiset nimet mainittiin jo silloin.
William G. Dever, Arizonan yliopiston eläkkeelle jäänyt arkeologian professori, joka on tutkinut muinaisia löytöjä Isralissa 50 vuoden ajan, sanoi joidenkin Talpiotin haudan kirjoituksista olevan epäselviä, mutta nimien olevan yleisiä.
Dokumentin luuarkuissa olleista nimistä tekemiä oletuksia perustellaan seuraavilla väitteillä:
"Mariamene" on "Maria"-nimen kreikankielinen muoto.
Magdalan Marian oletetaan saarnanneen kreikaksi.
"Jose" oli lempinimi, jota käytettiin Jeesuksen pikkuveljestä.
Talpiotin hauta on ainoa paikka, josta on löydetty luuarkuissa nimet "Mariamene" ja "Jose", vaikka nimien perusmuodot olivat hyvin yleisiä ja niitä on löydetty tuhansista luuarkuista.
Dokumentin teoriat hautalöytöön liittyen > Tilastotieteelliset todisteet

Keskeinen kysymys on, millä tilastollisella todennäköisyydellä ensimmäiseltä vuosisadalta peräisin oleva hauta sisältäisi samat nimet kuin Talpiotin hauta. Dokumentin tekijät esittävät tilastollisen laskelman, jonka suoritti Andrey Feuerverger, Toronton yliopiston matematiikan ja tilastotieteen professori. Laskelman mukaan saadaan todennäköisyydeksi 0,1–1 % sille, että ensimmäisellä vuosisadalla Jerusalemissa olisi elänyt jokin toinen juuri samannimisistä henkilöistä koostuva perhe.
Feuerverger kertoi kunkin haudassa esiintyvän nimen esiintymiskerrat haudan aikakaudella muiden nimien esiintymiskerroilla. Hän havaitsi, että nimi "Jeesus Joosefin poika" esiintyi joka 190 kerta, Mariamne joka 160 kerta jne. Tästä saatiin tulokseksi 1:97 280 000. Tuloksesta jätettiin Matya eli Matteus pois, jolloin todennäköisyydeksi tulee 1:2 400 000. Tulos jaettiin neljällä historiallisten merkintöjen puutteellisuuden aiheuttaman vääristymän poistamiseksi, jolloin todennäköisyydeksi tulee 1:600 000 ja myöhemmin tuhannella, jotta tulos vastaisi ensimmäisen vuosisadan Jerusalemista tunnettujen hautojen määrää, jolloin lopulliseksi tulokseksi saadaan 1:600. Näin ollen dokumentin mukaan todennäköisyydeksi jää 0,16 %, että jostain toisesta alueen haudasta löydettäisiin juuri samannimiset henkilöt.
Dokumentin mukaan Jaakobin luuarkku olisi haudasta sen löytöhetkellä kadonnut kymmenes arkku, joka päätyi lopulta antiikkikauppias Oded Golanin käsiin. Jos todennäköisyysyhtälöön otetaan mukaan Jaakob, todennäköisyydeksi tulee 1:30 000 eli 0,003 %, että juuri samannimiset henkilöt löydettäisiin alueen yli 900 toisesta haudasta. Dokumentissa Jaakobin luuarkusta otetut näytteet testattiin yhdysvaltalaisessa rikoslaboratoriassa ja ne täsmäsivät Mariamnen arkun kanssa täydellisesti, kun taas satunnaisesti muista haudoista valitut näytteet eivät täsmänneet.
Dokumentissa esitetyt laskutoimitukset
Nimet Jeesus ja Joosef olivat tuohon aikaan yleisiä nimiä, mutta Jeesus Joosefin poika on huomattavasti harvinaisempi yhdistelmä. Dokumentin tekijöiden mukaan tyypillisesti 20 %:ssa luuarkuista oli nimi, mutta kyseisen haudan arkuista 60 %:ssa.
Matya eli Matteus ei esiinny evankeliumeissa Jeesuksen perheenjäsenenä, joten se jätetään pois.
Tulos jaetaan neljällä historiallisten merkintöjen puutteellisuuden aiheuttaman vääristymän poistamiseksi
Jaetaan tulos tuhannella Jerusalemista löytyneellä hautakammiolla
Jos laskutoimitukseen lisätään mukaan dokumentin mukaan samasta haudasta peräisin oleva Jaakob Jeesuksen veli, todennäköisyydeksi saadaan 1:30 000 eli 0,003 %. Tästä dokumentin tekijät päättelevät, että olisi todella epätodennäköistä, että alueella olisi elänyt jokin toinen Jeesus perheineen. Tämän todennäköisyyden perusteella dokumentin tekijät esittävät haudan kuuluneen Raamatun uudessatestamentissa esiintyvälle Jeesukselle ja hänen perheenjäsenilleen, joiden nimet myös mainitaan evankeliumeissa.
Dokumentin teoriat hautalöytöön liittyen > DNA-todisteet

"Jeesuksen" ja "Mariamenen" nimeä kantavista luuarkuista saaduista näytteistä on Lakeheadin yliopistossa tehtyjen mitokondrio-DNA-testien perusteella päätelty, etteivät haudatut olleet verisukulaisia äidin puolelta. Tästä dokumentissa päätellään, että kyseessä olisi ollut aviopari, koska "muuten heitä ei olisi todennäköisesti haudattu samaan perhehautaan". Isän puoleista verisukulaisuutta ei voitu tutkia näytteistä johtuen.
Dokumentin teoriat hautalöytöön liittyen > Yhteydet Jaakobin luuarkkuun

Historioitsija James Taborin mukaan samasta haudasta olisi peräisin aiemmin julkisuuteen tullut niin sanottu Jaakobin luuarkku, jossa luki "Jaakob, Joosefin poika, Jeesuksen veli". Kirjoituksen alkuosa todettiin aidoksi, mutta loppuosaa "Jeesuksen veli" väitetään väärennökseksi. Israelissa käytävä oikeudenkäynti asian suhteen on vielä kesken Myös dokumentin tekijöiden mukaan eri teillä kulkenut Jaakobin luuarkku olisi haudasta puuttuva kymmenes arkku.
Vastaväitteet

Tutkimukseen ja tutkimustuloksiin liittyy tulkinnanvaraisuutta ja ristiriitaisuuksia, minkä vuoksi dokumenttia kohtaan on esitetty paljon kritiikkiä ja asiantuntijat ovat laajalti tyrmänneet dokumentin menetelmät ja siinä esitetyt teoriat.
Joe Zias, joka toimi Jerusalemin Rockefeller-museon antropologian ja arkeologian kuraattorina vuosina 1972–1992 ja luetteloi Talpiotin luuarkut niiden löydyttyä, kiisti kaikki yhteydet löydön ja Jeesuksen välillä. Hänen mukaansa dokumentin kaltaiset projektit tekevät pilkkaa arkeologiasta. William G. Dever sanoi tienneensä luuarkuista muiden arkeologien tavoin useita vuosia, eikä kukaan heistä ajatellut, että kyseessä olisi nimien yleisyyden vuoksi mikään uutinen.
Hautalöytöä alun perin vuonna 1980 tutkinut Amos Kloner, Israelin muinaismuistoviraston aiempi Jerusalemin aluearkeologi, sanoi, että luuarkussa olevat kirjoitukset ovat liian epäselviä. Hänen mukaansa löytö ei täytä arkeologisia standardeja, mutta tuottaa rahaa televisiossa. "Uusi todistusaineisto ei ole vakavastiotettavaa, enkä hyväksy, että se olisi yhteyksissä Jeesuksen perheeseen". "He haluavat vain tehdä sillä rahaa".
Helsingin yliopiston Uuden testamentin eksegetiikan dosentti Timo Eskola kommentoi samaan sävyyn, että tutkijayhteisö on tiennyt löydöstä 27 vuotta, eikä se ole saanut aikaan mitään kohua, ennen kuin amerikkalainen mediamoguli keksi tehdä sillä rahaa.
Antti Laato, Åbo Akademin Vanhan testamentin eksegetiikan professori, kommentoi, että dokumentti on "tieteen kannalta onnettoman surkeasti laadittu kokonaisuus" jolla ei ole "minkäänlaista tieteellistä pohjaa". Hänen mukaansa dokumentti on tutkijoiden parissa, huolimatta tutkijoiden luokittelusta liberaaleihin tai konservatiivisiin, tuomittu laajalla rintamalla puhtaana rahastuksena. Laadon mukaan Uuden testamentin evankeliumit vievät kriittisimpienkin tutkijoiden mukaan lähimmäksi historiallista Jeesusta, kun taas dokumentin tulkinnat eivät lainkaan vastaa tekstien antamaa kuvaa Jeesuksesta ja hänen perheestään.
Lawrence E. Stager, Harvardin yliopiston Israelin arkeologian professori, viittasi dokumenttiin "Da Vinci -koodin alullepaneman trendin hyödyntämisenä". Hänen mukaansa ongelmana on se, että maailmassa on niin paljon raamatunlukutaidottomia ihmisiä, etteivät ihmiset osaa erottaa, mikä on vakavastiotettava väite ja mikä jotain, jota alalla kutsutaan "fantastiseksi arkeologiaksi". Ben Witherington, Asburyn teologisen seminaarin raamatuntutkija, sanoi: "Tietysti haluamme tietää enemmän Jeesuksesta, mutta älkää loukatko älyämme antamalla meille jotain tällaista".
Vastaväitteet > Kirjoitusten tulkinta

Aramean kääntäjä Steve Caruso, joka hyödyntää tietokonetta eri tulkintavaihtoehtojen visualisoinnissa, katsoi, että vaikka on mahdollista, että yhdessä arkuista lukee "Yeshua", yleisesti ottaen on hyvin suuri todennäköisyys, että tulkinnan pitäisi olla joku muu. Dokumentissa haastateltu Stephen Pfann, Jerusalemin Pyhän Maan yliopiston johtaja ja seemiläisten kielten asiantuntija, katsoo, että kirjoitus on luettu väärin, ja ehdottaa, että lukutapa "Hanun" olisi oikeampi kuin "Yeshua".
Pfannin mukaan "Mariamene e Mara" puolestaan tulisi lukea "Mariame ja Martta", ei "Mariam(e)ne, mestari". Hänen mukaansa kyseiseen luuarkkuun on siis sijoitettu kahden eri ihmisen luut, ja toinen nimi on lisätty arkkuun myöhemmin.
Vastaväitteet > Nimien yleisyys

David Mavorah, Jerusalemin Israelin museon kuraattori, huomautti, että luuarkussa olevat nimet olivat hyvin yleisiä. "Tiedämme, että Joosef, Jeesus ja Mariamene olivat kaikki tuon ajan yleisimpien nimien joukossa. Jos otetaan lähtökohdaksi, että kaikki nämä nimet esiintyvät yhdessä samassa haudassa, ja loikataan siitä esittämään, että tämä on Jeesuksen hauta, se on hieman liian kaukaa haettua, ystävällisesti sanottuna". Pfannin mukaan dokumentin esittämät laskelmat perustuvat tilastotieteen väärinkäyttöön ja sisältävät useita virheitä, koska ne eivät ota huomioon nimien yleisyyttä ja tunnettua esiintymistä luuarkuissa.
Myös sellaiset asiantuntijat kuin Richard Bauckham ja Amos Kloner ovat huomauttaneet, että nimi "Jeesus" on löydetty hyvin monista haudoista. Professori Kloner sanoi, että nimi "Jeesus" on löydetty 71 tuon ajan haudasta. Paul Maier, Western Michigan University historian professori, huomauttaa, että ensimmäisellä vuosisadalla vaikutti ainakin 21 "Yeshuaa" tai Jeesusta, jotka olivat tarpeeksi kuuluisia, että Josephus mainitsee heidät historiateoksissaan. Laadon mukaan alueelta tunnetaan Herodeksen ajalta seitsemän "Jeesus Joosefin pojan" hautaa.
Eskola on huomauttanut, että Jerusalemista on löydetty jo paljon aiemmin muun muassa hauta, josta löytyvät samasta haudasta nimet Jeesus, Maria, Joosef, Juuda, Johannes ja Martta, sekä paljon muita vastaavanlaisia hautoja, joista löytyy Jeesuksen ja Marian lisäksi lukuisia muita "raamatullisia" nimiä. Hänen mukaansa dokumentin vaikutus perustuu lähinnä siihen, etteivät länsimaiset ihmiset ole tottuneet siihen, että nimi Jeesus olisi muulla kuin Raamatun Jeesuksella.
Bauckham kokosi seuraavan laskelman osoittaakseen, kuinka yleisiä luuarkuissa olevat nimet olivat:
Kymmenen yleisintä miehen nimeä Palestiinan juutalaisten keskuudessa, 2625 miehen kokonaismäärästä:
| Sijoitus | Nimi | Viittauksia yhteensä | Löydetty luuarkuista | Viittausten prosenttiosuus kokonaismäärästä (2625) |
| --- | --- | --- | --- | --- |
| 1 | Simon/Simeon | 243 | 59 | 9,3 % |
| 2 | Joosef | 218 | 45 | 8,3 % |
| 3 | Eleazar | 166 | 29 | 6,3 % |
| 4 | Juudas/Judah | 164 | 44 | 6,2 % |
| 5 | Johannes/Yohanan | 122 | 25 | 4,6 % |
| 6 | Jeesus/Jeshua | 99 | 22 | 3,8 % |
| 7 | Hananiah | 82 | 18 | 3,1 % |
| 8 | Jonathan | 71 | 14 | 2,7 % |
| 9 | Matteus | 62 | 17 | 2,4 % |
| 10 | Manaen/Menahem | 42 | 4 | 1,6 % |
Neljä yleisintä naisen nimeä Palestiinan juutalaisten keskuudessa, 328 naisen kokonaismäärästä:
| Sijoitus | Nimi | Viittauksia yhteensä | Löydetty luuarkuista | Viittausten prosenttiosuus kokonaismäärästä (328) |
| --- | --- | --- | --- | --- |
| 1 | Maria/Mariamne | 70 | 42 | 21,3 % |
| 2 | Salome | 58 | 41 | 17,7 % |
| 3 | Shelamzion | 24 | 19 | 7,3 % |
| 4 | Martta/Martha | 20 | 17 | 6,1 % |
Bauckhamin mukaan "Jeesus" oli siis kuudenneksi yleisin miehen ja "Maria" yleisin naisen nimi tuona aikana. Siksi "Jeesuksen" ja "Marian" nimien löytyminen samasta haudasta ei ole hänen mukaansa tilastollisesti merkittävää.
Vastaväitteet > DNA-tutkimukset ja perheyhteydet

DNA-testeihin liittyen Witherington kirjoitti, että DNA-todisteet voivat kertoa vain, että eri ihmiset ovat sukua toisilleen. Tarvittaisiin riippumaton kontrollinäyte jostain Jeesuksen perheeseen kuuluvasta henkilöstä osoittamaan, että kyseessä olisi Jeesuksen perhe. Tällaista näytettä ei ole.
Witherington huomautti lisäksi Jaakobin luuarkkuun liittyvästä ristiriidasta. Hänen mukaansa se löydettiin Silwanista, ei Talpiotista. Lisäksi luuarkussa oli maata, joka täsmäsi sen seudun maaperään. Talpiotin hauta sen sijaan oli kalliohauta, eikä siellä ollut vastaavanlaista maata. Hänen mukaansa on vaikea uskoa, että yksi perheen jäsenistä olisi haudattu erikseen niin kauas muista.. Antiikkikauppias Oded Golanin oikeudenkäynnissä kävi lisäksi ilmi, että FBI:n laboratorion mukaan valokuva, jossa luuarkku näkyi, olisi otettu jo 1970-luvulla, jolloin arkku ei olisi voinut löytyä haudasta vasta vuonna 1980. Jacobovici on ehdottanut, että valokuva on mahdollisesti tehty 1980-luvulla 1970-luvun paperille. Arvoitusta ei käsitellä itse dokumentissa, jossa myös itse antiikkikauppias Golan esiintyy.
Raamatuntutkija Darrel L. Bock huomautti, että "jos Jeesuksen perhe oli Galileasta, miksi heidän hautansa olisi Jerusalemissa?"
Aiheesta muualla

Discovery-kanavan Lost Tomb of Jesus -sivusto (englanniksi)
Uutisartikkeleita:
HS: James Cameronin Jeesus-dokumentti kuohuttaa. 1. maaliskuuta 2007.
Discovery News: Jesus Family Tomb Believed Found (englanniksi)
Newsweek: Raiders of the Lost Tomb (englanniksi)
Jerusalem Post: Israel May Open 'Jesus Tomb' to Public (englanniksi)
"Jeesus Joosefin poika"
Finias ja Ferb

| Finias ja Ferb> Phineas and Ferb |
| --- | --- |

 Kuvassa Finias, Ferb ja Candace.
Tyyli:  Animaatio
Kestoaika:  22 min.
Luoja(t):  Dan Povenmire Jeff Marsh
Pääosissa:  Vincent Martella Thomas Sangster Ashley Tisdale Caroline Rhea Dee Bradley Baker
Alkuperämaa:   Yhdysvallat
Alkuperäiskieli:  englanti
Verkko:   Disney Channel  Disney XD  Nelonen  Disney+
Esitetty:  17. elokuuta 2007 – 2024
Tuotantokausia:  5
Jaksoja:  211 Luettelot jaksoista
Tuotanto
Säveltäjä(t):  Danny Jacob
Tuotantoyhtiö(t):  Walt Disney Television Animation
Palkinnot
Ehdokkuudet:  Primetime Emmy (2008, 2009) BAFTA (2008) Annie (2009) Blimp (2009)
Aiheesta muualla
Virallinen sivusto
IMDb 
Finias ja Ferb (engl. Phineas and Ferb) on kaksi kertaa Emmy-ehdokkuuden saanut Disneyn tuottama ja Dan Povenmiren sekä Jeff Marshin luoma animaatiosarja. Sarja kertoo Finiasista ja Ferbistä, jotka ovat velipuolia. Finias ja Ferb ovat luonteeltaan seikkailunhaluisia, ja he pystyvät melkein mihin tahansa. Ensimmäisessä sarjan jaksossa Finias ja Ferb tekevät vuoristoradan omalle takapihallensa, kun heidän äitinsä on ostoksilla. Finiaksella ja Ferbillä on myös teini-ikäinen isosisko Candace, joka yrittää saada heidät kiinni itse teossa, mutta epäonnistuu joka kerta. Sarjan päähahmot asuvat Yhdysvaltojen itärannikolla.
Äänirooleissa > Alkuperäiset äänet

| 0 | 1 | 2 |
| --- | --- | --- |
|  Vincent Martella  | … |  Finias Flynn   |
|  Thomas Sangster  | … |  Ferb Fletcher   |
|  Ashley Tisdale  | … |  Candace Flynn   |
|  Dan Povenmire  | … |  Tohtori Tollontyö   |
|  Jeff Marsh  | … |  Majuri (Kauno) Sähkeinen   |
|  Dee Bradley Baker  | … |  Nokkaeläin Perry   |
|  Caroline Rhea  | … |  Linda Flynn   |
|  Alyson Stoner  | … |  Isabella   |
|  Mitchel Musso  | … |  Jeremy   |
|  Richard O'Brien  | … |  Ferbin isä   |
|  Kelly Hu  | … |  Stacy   |
|  Maulik Pancholy  | … |  Baljeet   |
|  Olivia Olson  | … |  Vanessa Tollontyö   |
Äänirooleissa > Suomenkieliset äänet

| 0 | 1 | 2 |
| --- | --- | --- |
|  Henri Piispanen  | … |  Finias (kausi 1, laulut kaudella 2)   |
|  Matias Hangasmaa  | … |  Finias (kausi 2)   |
|  Joel Bonsdorff  | … |  Finias (kaudet 3-4)   |
|  Oskari Tamminen  | … |  Ferb (kaudet 1-3), sivuäänet   |
|  Paulus Kähkönen  | … |  Ferb (kausi 4)   |
|  Henni-Liisa Stam  | … |  Candace   |
|  Antti Jaakola  | … |  Baljeet (kausi 1), tohtori Tollontyö (4. kauden 23. jaksoon asti)   |
|  Akira Takaki  | … |  Baljeet (kausi 2-3)   |
|  Samuel Harjanne  | … |  Jeremy, Carl, Buford, sivuäänet   |
|  Petri Hanttu  | … |  Lawrence, sivuäänet   |
|  Hanna Kaila  | … |  Linda   |
|  Tero Koponen  | … |  Tohtori Tollontyö (4. kauden 24. jaksosta)   |
|  Rauno Ahonen  | … |  Majuri (Kauno) Sähkeinen, sivuäänet   |
|  Amy Burgess/Bea Oesch  | … |  Isabella   |
|  Ella Pyhältö  | … |  Mummi, Jenny, sivuäänet   |
|  Viivi Tamminen  | … |  Stacy, Vanessa Tollontyö, sivuäänet   |
|  Aku Laitinen  | … |  Pormestari Roger Tollontyö (kausi 1), sivuäänet   |
|  Peter Pihlström  | … |  Pormestari Roger Tollontyö (kausi 2), sivuäänet   |
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Ulkomaantyöntekijä

Ranskalaisille ulkomaantyöntekijöille Sveitsin Lausannessa tarkoitettu äänestyspaikka vuoden 2007 presidentinvaaleissa.
Ulkomaantyöntekijä on henkilö, joka työnsä takia oleskelee tilapäisesti tai toistaiseksi muualla kuin omassa tai työnantajaorganisaationsa kotimaassa. Siirtolainen taas on pysyvästi maasta pois muuttanut henkilö.
Kadotettu sukupolvi

Nimitys ekspatriaatti (engl. expatriate) pohjautuu latinan sanoihin ex ’poissa jostakin, entinen’ ja patria ’isänmaa’. Nimitys tuli kuuluisaksi niin kutsutun ”kadotetun sukupolven” ansiosta. Tällä viitattiin yhdysvaltalaisiin kirjailijoihin ja taiteilijoihin, jotka jäivät Pariisiin ensimmäisen maailmansodan jälkeisiksi ajoiksi aina 1930-luvun lamaan saakka. Heitä olivat muun muassa Ernest Hemingway, F. Scott Fitzgerald, T. S. Eliot, Ezra Pound ja Gertrude Stein.